section_heading: Životopis
paragraph_text: U Nevadu je došao 1861. iz San Francisca u kojem je imao prodavaonice voća i "coffee stand". Medinova "San Francisco Fruit Store" bila je jedna od najvećih građevina te vrste na Teritoriju Nevade. U Nevadi se oženio s Irkinjom s kojom je dobio šestero djece. Zbog supruge Irkinje, engleski je govorio s irskim naglaskom. Markov brat Aleksandar također je bio u SAD i držao je ogranak prodavaonice voća u Austinu. Raspon djelatnosti nije ostao ograničen samo na veleprodaju voća i salune, nego i u rudarstvo. Markovi rudnici srebra bili su u Hamiltonu i Treasure Cityju, danas napuštenim naseljima u okrugu White Pine 1869. godine.